**ПЛАН КАПИТАЛНИХ ИНВЕСТИЦИЈА**

**ГРАДА НИША ЗА ПЕРИОД ОД 2021.-2024.ГОДИНЕ**

јун, 2021. године

**САДРЖАЈ**

[УВОДНА РЕЧ ГРАДОНАЧЕЛНИЦЕ ГРАДА НИША 3](#_Toc78548946)

[1. ОСНОВНИ ПОДАЦИ О ГРАДУ 4](#_Toc78548947)

[1.1. Природни потенцијали и ресурси 5](#_Toc78548948)

[1.2. Демографска анализа 5](#_Toc78548949)

[1.3. Осврт на привреду Ниша 6](#_Toc78548950)

[1.4. Туризам 6](#_Toc78548951)

[1.5. Пољопривреда 8](#_Toc78548952)

[1.6. Индустрија и предузетништво 8](#_Toc78548953)

[1.7. Стање на тржишту рада 9](#_Toc78548954)

[1.8. Образовни потенцијали 20](#_Toc78548955)

[1.9. Квалитет живота 21](#_Toc78548956)

[2. КАПИТАЛНЕ ИНВЕСТИЦИЈЕ 22](#_Toc78548957)

[2.1. План капиталних инвестиција Града Ниша за период од 2021. до 2024. године 22](#_Toc78548958)

# 

# УВОДНА РЕЧ ГРАДОНАЧЕЛНИЦЕ ГРАДА НИША

# Усвајањем Плана развоја града Ниша од 2021-2027. године стекли су се услови да Град донесе и План капиталних инвестиција, документ који проистиче из Плана развоја и који представља приказ пројеката за чију реализацију постоји реална потреба у граду.

# До сада Ниш није имао такав документ и његово доношење требало би да олакша рад локалне самоуправе у наредном периоду будући да се њиме јасно и прецизно дефинише опредељење за даљи развој града Ниша. Уједно, отклањају се све евентуалне сметње за правовремено конкурисање за средства из екстерних извора финансирања јер ће се на годишњем нивоу тај План ажурирати.

# Град Ниш, као регионални центар наше земље, признат као инжењерски центар, град који предњачи у развоју напредних технологија и логистички центар читавог Балкана, град који се динамично развија и који представља избор младих, квалитених људи да у њему живе и раде циљ је ка коме тежимо. Универзитетски град који свој развој базира на економији заснованој на знању и високим технологијама, град који има одличну саобраћајну инфраструктуру, у коме је туризам важна привредна грана. Желимо да нови Ниш буде модеран град који квалитетом живота, уређеним амбијентом, јединственом бањом у оквиру великог града, прелепим парковима, уређеним културно-историјским споменицима, проактивним, модерним установама културе, квалитетним међународним и домаћим фестивалима, успешним спортским колективима, привлачи најбоље. Све то наш град заслужује и могао би, уз подршку државе и кроз плански развој, заснован на партнерству јавног, приватног и цивилног сектора, да поново буде препозант као мотор развоја Југоисточне Србије. Да бисмо све то постигли морамо максимално да будемо посвећени радним задацима, да сарађујемо и пружамо подршку привредницима, да стварамо повољан пословни амбијент, да нам администрација ради брже и ефикасније и да максимално искористимо потенцијале којима располажемо у свим сферама живота. С тим у вези, настављамо пројекте који су започети и радимо на припреми капиталних инвестиција од којих неке имају стратешки значај. Изградња постројења за пречишћавање отпадних вода, булевара, вртића, паркинга, гаража, аква парка, ботаничке баште, водоводне и канализационе мреже, сајамског простора, концертне и конгресне дворане, решавање питања депоније и још много тога предстоји нам у годинама које долазе. Зато је дононошење оваквог документа важно јер ће нас он усмеравати и помагати нам да лакше дођемо до циља, а то је модеран Ниш. Свесни тренутка у коме радимо и живимо и чињенице да је епидемија коронавируса и даље присутна, покушаћемо да будемо успешни у реализацији планова и стварању Ниша по мери наших суграђана.

# Г Р А Д О Н А Ч Е Л Н И Ц А

# Драгана Сотировски

**ПЛАН КАПИТАЛНИХ ИНВЕСТИЦИЈА ГРАДА НИША ЗА ПЕРИОД ОД 2021.-2024.ГОДИНЕ**

Након усвајања Плана развоја града Ниша за период 2021.-2027. године и Програма локалног економског развоја за 2021., стекли су се сви неопходни услови да Град Ниш донесе и План капиталних инвестиција Града Ниша за период од 2021. до 2024. Године, документ који приказује потребе и развојни приоритет града у области културе и туризма, спорта, образовања, социјалног становања, саобраћајне и комуналне инфраструктуре, заштите животне средине, социјалне заштите и др. Доношење Плана капиталних инвестиција за трогодишњи период још једном показује да Град планира сваки сегмент свог даљег развоја, а све у циљу постизања квалитетнијих услова за живот и рад наших суграђана. Планови за даљи развој града су амбициозни, али да бисмо дошли до постављених циљева, сви актери који учествују у реализацији зацртаног, како администрација, тако и доносиоци одлука, морају да раде заједнички и да буду у потпуности посвећени реализацији свих важних корака за промене које ће се у граду десити. Доношење Плана капиталних инвестиција заправо предстваља својеврсно заокруживање целине у процесу доношења свих важних докумената/смерница за даљи развој Ниша, након чега нам предстоји озбиљан и велики посао на реализацији свих оних пројеката који ће помоћи да Ниш настави да се развија као модеран европски град.

# ОСНОВНИ ПОДАЦИ О ГРАДУ

Ниш, велико место светске историје, данас је лидер економског развоја југоисточне Србије и заједница људи који су посвећени његовом даљем напретку и који одговорно граде будућност за генерације које долазе. У томе се огледа величина и снага нашег Ниша, једног од најстаријих градова на Балкану и капије Истока и Запада. Ниш је данас носилац индустријског и привредног развоја, регионални, административни, образовни, здравствени, културни и спортски центар региона Југоисточне Србије. Смештен у нишкој котлини уз ушће Нишаве у Јужну Мораву, Ниш се налази на раскрсници најважнијих балканских и европских саобраћајних праваца. Град Ниш се налази на великој европској раскрници која повезује јужне краке Коридора X који воде ка Грчкој, односно Бугарској и даље до Турске и Блиског истока. Такође је и раскрсница између централне Европе и четири морска пристаништа: Истанбул, Варна, Солун и Драч. Са Европом је повезан и ваздушним саобраћајем. Аеродром „Константин Велики“ други је по величини аеродром у нашој земљи. Почев од 2015. године, када су своје летове најавиле нискотарифне компаније Wizzair и Ryanair, нишки аеродром бележи константан пораст броја путника. Доживео је троструки раст путничког саобраћаја и премашио све рекорде. Од јула 2019.године са аеродрома „Константин Велики“ лети и национална авио компанија Аир Србија. Поред одличне повезаности друмским и авио саобраћајем са осталим градовима Србије и Европе, Град Ниш је јако добро повезан и железничком мрежом, како са српским, тако и са европским дестинацијама. Ниш је зато лако доступан из свих праваца што представља његову немерљиву предност у односу на друге. На раскрници путева, Град Ниш интересантан је, како домаћим, тако и страним инвеститорима који, када одлучују о реализацији неке велике инвестиције, као важан критеријум, истичу управо саобраћајну инфраструктуру, односно друмску, железничку и авио повезаност са осталим деловима Европе и Србије.

По броју становника, Ниш је трећи град у Србији. Заузима површину од око 597 km². Ниш је административни и регионални центар Југоисточне Србије, организован тако да има пет градских општина:  Медијану, Палилулу, Црвени Крст, Пантелеј и Нишку Бању. Важну предност Града представља и нишки Универзитет са 14 факултета и око 24.500 студената, као и 18 средњих школа.


## Природни потенцијали и ресурси

За подручје Ниша карактеристична је разноликост природних потенцијала као што су пољопривредно земљиште, шуме, воде и природне реткости и вредности. Воде (подземне, надземне, крашке, јувенилне) су прворазредни потенцијал, али недостају воде акумулације свих врста: језера, вештачка језера, базени за купање. Најважније природне вредности су: Церјанска пећина, пећине и јаме у реону Сићева, Миљковачки кањон, кањон у Селичевици, Регионални парк природе Сићевачка клисура и резерват природе Јелашничка клисура, врела у Сићеву и Горњој Студени, Срећково врело код села Каменица, Прозорац у Јелашничкој клисури и денудациони облици у Јелашници и Лалиначка слатина. Значајно за развој овог подручја је то што су ове природне лепоте концентрисане у ободу Нишавске котлине, гравитационо постављене око Нишке Бање и у зони Сићевачке клисуре а повољно лоциране у односу на Ниш (у радијусу од 10 до 25км) и у близини међународних транзитних путева.

## Демографска анализа

Према последњем попису становништва из 2011. године, на подручју града Ниша живи  260.237становника. Процењени број становника за 2019. годину на територији града Ниша је 255.901. Густина насељености је 429, просечна старост становника је 43 године. Просечан број чланова домаћинстава је 2,88. Проценат пунолетног становништва за период од 2011-2019 није се знатно мењао. У 2019. години, проценат пунолетног становништва износио је 83,1%, што је више него на почетку мерења. Проценат становништва средњошколског узраста, од 15 до 18 година, у 2019. години је 3,8%. Проценат основно-школског узраста је 7,4%. У 2019. години забележен је највећи проценат становништва предшколског узраста 6,7%. Највећи проценат становништва налази се у узрасту од 15 до 64 година (65,5%), 20,5% заузима популација старијег становништва док број младих, узраста од 15-29 година, чини 16,5%.

* Становништво - Млади (15-29 година), као % укупног становништва
* Становништво - Радноспособно становништво (15-64), као % укупног становништва
* Становништво - Старије становништво (65 и више), као % укупног становништва



Слика 1. Учешће становника по старосним групама у 2019. години.

## Осврт на привреду Ниша

Србија се последњих година позиционирала као једна од најзначајнијих дестинација за нове инвестиције. Од великог броја компанија које су своје пословање започеле у Србији, неке успешне европске и светске фирме изабрале су Ниш за развој свог пословања у нашој земљи. Није случајно да су Philip Morris, YURA Corporation, Shinwon, Olimpias Group, Johnson Electric, Aster Textile, Leoni, Zumtobel, IMI, али и бројне домаће, баш у Нишу и да у нашем граду реализују своје инвестиције, запошљавају велики број наших суграђана и постају успешан део локалне заједнице.

Стабилно пословно окружење, транспарентни тржишни услови, атрактивне локације, адекватна инфраструктура, добра логистика, мотивисана доступна и кавлификована радна снага, неки су од разлога за инвестирање.

Привредни развој у граду Нишу се може оценити задовољавајућим и поред сложеног макроекономског амбијента, кризних и непредвидивих економских фактора, што довољно говори у прилог чињеници да је Ниш препознат у земљи и иностранству као повољно инвестиционо окружење, које пружа сигурност у одрживост и дугорочну стабилност пословања привредних субјеката, који се одлучују да инвестирају или шире своје капацитете на територији Града Ниша. То потврђују и признања која је наша локална самоуправа добила, како у земљи, тако и ван њених граница. На ранг листи финансијских, економских и бизнис потенцијала градова и региона Европе Financial Times-a и fDi магазина, Град Ниш званично се нашао на 5. месту малих европских градова будућности у категорији привлачења директних страних инвестиција, а Град се нашао и у номинацији за награду Emerging Europe на скупу лидера Европе у Лондону, у категорији промоција стратегија привлачења директних страних инвестиција године.

Према подацима Агенције за привредне регистре, у Нишу је 2020. године укупно пословало 10.094 предузетника и 3.410 привредних друштава (ПД), у чијој структури преовлађују микро предузећа.

## Туризам

Аеродром „Константин Велики“ званично је добио Сертификат аеродрома од стране Директората цивилног ваздухопловства РС, што значи да испуњава све услове за управљање аеродромом у складу са најновијим прописима РС и Уредбом ЕУ Комисије и сврстао се у групу европских аеродрома који испуњавају највише оперативне и организационе стандарде, као и стандарде из области безбедности ваздушног саобраћаја.

Из године у годину услуге нишког аеродрома користи све већи број путника. Тако је у 2018. години услуге Аеродрома „Константин Велики“  користило је 351.581 путника, што га сврстава у ''Групу 4'' (аеродроми до 5 милиона путника годишње), и то на друго место.

У 2019. години било је 422.255 путника, што представља раст од 20,1% у односу на 2018. годину. Остварено је 1967 летова што је више за 39,1% у односу на 2018.годину, када је остварено 1.417 летова.

У току 2020. године број путника у ваздушном саобраћају, према подацима ЈП Аеродроми Србије“ д.о.о. Ниш – Аеродром Константин Велики Ниш.који су користили услуге овог аеродрома био је 154.233.


Епидемија вируса ковид велики утицај има и на туризам, Немогућност да се путује, осетно је утицала на смањење броја туриста који су посетили Ниш у току прошле године. Од 46.455 туриста, 25.438 су гости из осталих делова Србије. Укупно је остварено 92.638 ноћења. Страни туристи остварили су 36.949, а домаћи 55.689.

Просечан број ноћења укупног броја туриста за посматрани период је 2,0 по госту.

Раст туристичког промета у претходним годинама најбољи је показатељ успеха интензивног рада на промоцији Града на кључним тржиштима: у Бугарској, Грчкој, Кини, Немачкој, Румунији, Турској и Словенији, одакле нам, према подацима Туристичке организације Ниша и долази највећи број туриста. Верујемо да ће, са стабилизацијом епидемиолошке ситуације, Ниш опет нити једна од најпосећенијих туристичких дестинација у Србији, не само у летњој сезони, када има највише садржаја за посетиоце, већ и у раздобљима пред и постсезоне.

**Табела: ТУРИСТИЧКИ ПРОМЕТ У ГРАДУ НИШУ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Т у р и с т и 1) | | | Н о ћ е њ а  т у р и с т а 1) | | | Просечан број ноћења туриста | | |
| **укупно** | домаћи | страни | **укупно** | домаћи | страни | **укупно** | домаћи | страни |
| 2020 | 46.455 | 25.438 | 21.017 | 92.638 | 55.689 | 36.949 | 2,0 | 2,2 | 1,8 |



1)

*Извор података:  Републички завод за статистику Републике Србије, Саопштење УТ10, број 24 од 29.01.2021. године, Туристички промет – децембар 2020., Претходни резултати.*

## Пољопривреда

Град Ниш је један од највећих урбаних центара у Србији, па је и број становника у градским нишким општинама пет пута већи од просека у Србији и Централној Србији. Структура становиштва је и очекивано измењена у односу на просек у Србији, па тако има око 72% урбаног становништва, што је око 20% више у односу на просек Србије и Централне Србије и нешто више у односу на просек региона. Таква структура становништва логично указује да пољопривреда не би требало да буде једна од кључних активности, али ипак у Нишу број газдинстава је изнад републичког просека. Специфичност Ниша, па и региона је да је проценат газдинстава која у саставу имају више од 10 ха мали, и то 0,5%, или само 44 газдинства, док просек корисног пољопривредног земљишта износи само 1,56 ха по домаћинству, што је три и по пута мање него национални просек. Таква врста власничке структуре условљава и тип пољопривреде са великим бројем некомерцијалних домаћинстава која су усмерена ка производњи за сопствене потребе. Релативно мали број становника, који се бави пољопривредом у граду Нишу, је извршио регистрацију пољопривредног газдинства - само 4.340 и имају могућност да користе државне и локалне субвенције. Та домаћинства сматрају се комерцијалним газдинствима, домаћинствима са тржишним вишком и домаћинствима којима је пољопривреда претежна делатност. Ова домаћинства представљају значајан потенцијал за развој пољопривреде у предстојећем периоду. Старосна структура је неповољна, и то нарочито у брдско планинским селима у ободним деловима градског подручја. Међутим чињеница да је трећина руралног становништва у најпродуктивнијем животном периоду је довољан предуслов за даљи развој. Потенцијал развоја је радно способни и школски део сеоског становништва које ће јасно преузети одговорност за развој своје средине. Последњих десетак година кренуо је процес радне дневне миграције градског становништва у село, пре свега мотивисане економским разлозима. Насеља на овом подручју спадају у три типа: градска, приградска и сеоска. Сеоска насеља се могу поделити на две подгрупе, углавном према удаљености од градских центара, (а тиме и степену активности) на: активна сеоска у долинска и брдска и удаљена планинска у одумирању. Доминирају села која мање или више гравитирају граду, било да су приградска или активна сеоска. Тренд напуштања планинских села се наставља, док приградска насеља и активна села у равничарском и брдском појасу трпе углавном позитиван тренд недељних миграција, махом незапошљеног градског становништва, који део опстанка обезбеђује активностима на својим поседима у њима.


## 1.6. Индустрија и предузетништво

Физички обим укупне индустријске производње Града Ниша је последњих десетак година генерално повећан, а посебно производња прерађивачке индустрије, која је најзначајнија индустријска грана Града Ниша, како по вредности производње, тако и по запослености.

Иако постоји јасан тренд цикличности, јасно је да доминантну позицију у структури производње дуги низ година уназад има производња дуванских производа, али производња електричне опреме и хране даје посебан печат индустријској производњи Града Ниша и последњих година је у перманентном расту.

Велики број микро, малих и средњих предузећа и предузетника, постају бити носиоци развоја града Ниша.

|  |  |  |
| --- | --- | --- |
| Територија | Предузетници | Привредна друштва |
| **Град Ниш** | **10.094** | **3.410** |
| Градске општине |  |  |
| Медијана | 4.678 | 1.671 |
| Палилула | 2.100 | 618 |
| Пантелеј | 1.864 | 512 |
| Црвени Крст | 1.050 | 327 |
| Нишка Бања | 402 | 79 |
| Град Ниш | / | 203 |



Предност Ниша представља континуирано настојање локалне заједнице да постојеће расположиве инфраструктурно опремљене гринфилд и браунфилд локације увећа и опреми нове просторе за будуће инвеститоре. Такође, дуга индустријска традиција Ниша, која обезбеђује стручне и квалификоване људске ресурсе у областима индустријске производње, при чему су приоритетне: прехрамбена, информационе технологије, електро, машинска и логистика, као и рециклажа, која је директни добављач сировина за машинску и електро индустрију, значајна је предност Ниша. Идентификовани сектори имају највише потенцијала за интензиван развој, највећу додату вредност, највећи потенцијал за извоз и нове инвестиције, као и потенцијал да покрену одрживи раст и развој привреде.

## Стање на тржишту рада

Регистрована запосленост – годишњи просек у 2020. години,према подацима НСЗ – Филијала Ниш, на нивоу Ниша износи 84.630 лица (у 2019. години износи 82.197 лица), од којих је:

* 68.130 или 80,5% запослено у правним лицима (привредна друштва, предузећа, задруге, установе и друге организације) - 65.632 или 79,8% у 2019.години,
* 16.419 или 19,4% су предузетници, лица која самостално обављају делатност и запослени код њих (16.477 или 20,1% у 2019.години), а
* 81 или 0,1% чине регистровани индивидуални пољопривредници (89 или 1,1% у 2019.години).

Укупан број запослених – осигураних лица у 2020. години према 2019. години бележи раст од 2.433, при чему је зебележен раст од 2.498 у правним лицима. Код предузетника бележимо смањење за 58, као и код регистрованих индивидуалних пољопривредника за 8.

**Табела: РЕГИСТРОВАНА ЗАПОСЛЕНОСТ У ГРАДУ НИШУ 1) *–* годишњи просек**

|  |  |  |  |  |
| --- | --- | --- | --- | --- |
|  | **Укупно** | Запослени у правним лицима (привредна друштва, предузећа, задруге,  установе и др. организације) | Предузетници,  лица која самостално обављају делатност и запослени код њих | Регистровани индивидуални  пољопривредници |
|
| 2020 | **84.630** | 68.130 | 16.419 | 81 |

**Табела: СТРУКТУРА РЕГИСТРОВАНЕ ЗАПОСЛЕНОСТИ У ГРАДУ НИШУ**

|  |  |  |  |  |
| --- | --- | --- | --- | --- |
|  | **Укупно** | Запослени у правним лицима (привредна друштва, предузећа, задруге,  установе и др. организације) | Предузетници,  лица која самостално обављају делатност и запослени код њих | Регистровани индивидуални  пољопривредници |
|
| 2020 | **100,0** | 80,5 | 19,4 | 0,1 |

1) *Извор података: Републички завод за статистику Републике Србије, Саопштење ЗП20, број 013 од 28.01.2021. године, Запослени у Републици Србији, 2020.*

**Табела: РЕГИСТРОВАНА ЗАПОСЛЕНОСТ ПО СЕКТОРИМА ДЕЛАТНОСТИ У ГРАДУ НИШУ И ГРАДСКИМ ОПШТИНАМА, 2020. 1)-**годишњи просек

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Укупно** | Запослени у правним лицима (привредна друштва, предузећа, задруге, установе и друге организације) и предузетници, лица која самостално  обављају делатност и запослени код њих | | | | | |
| свега | од тога: | | пољопривреда,  шумарство и рибарство | рудар-  ство | прера-  ђивачка индустрија |
| запослени у правним лицима | предузетници, лица која самостално обављају делатност и запослени код њих |
| **Град Ниш** | **84.630** | **84.549** | **68.130** | **16.419** | **182** | **124** | **22.413** |
| ГО Медиjана | 40.080 | 40.073 | 31.625 | 8.448 | 98 | 0 | 4.464 |
| ГО Нишка Бања | 2.470 | 2.464 | 1.853 | 611 | 3 | 0 | 926 |
| ГО Палилула | 19.751 | 19.726 | 16.747 | 2.979 | 27 | 36 | 9.133 |
| ГО Пантелеј | 8.893 | 8.874 | 6.155 | 2.719 | 13 | 7 | 3.238 |
| ГО Црвени Крст | 13.436 | 13.412 | 11.750 | 1.662 | 41 | 80 | 4.652 |

*(наставак табеле)*

|  |  |  |  |  |  |  |  |
| --- | --- | --- | --- | --- | --- | --- | --- |
|  | Запослени у правним лицима (привредна друштва, предузећа, задруге, установе и друге организације) и предузетници, лица која самостално обављају делатност и запослени код њих | | | | | | |
| снабдевање електри-чном енергијом, гасом и паром | снабдевање водом и управљање отпадним водaмa | грађе-винарство | трговина  на велико и мало и поправка моторних возила | саобраћај и склади-штење | услуге  смештаја и исхране | инфор-мисање и комуни-кације |
| **Град Ниш** | **862** | **2.090** | **3.311** | **13.182** | **5.324** | **3.566** | **3.612** |
| ГО Медиjана | 769 | 970 | 1.451 | 6.569 | 1.232 | 2.300 | 2.771 |
| ГО Нишка Бања | 23 | 24 | 39 | 368 | 109 | 120 | 41 |
| ГО Палилула | 19 | 771 | 771 | 2.485 | 1.208 | 360 | 274 |
| ГО Пантелеј | 7 | 3 | 546 | 1.794 | 386 | 381 | 434 |
| ГО Црвени Крст | 44 | 322 | 503 | 1.967 | 2.390 | 404 | 91 |

*(наставак табеле)*

|  |  |  |  |  |  |
| --- | --- | --- | --- | --- | --- |
|  | Запослени у правним лицима (привредна друштва, предузећа, задруге, установе и друге организације) и предузетници, лица која самостално обављају делатност и запослени код њих | | | | |
| финансијске  делатности и делатност осигурања | пословање  некретнинама | стручне, научне, иновационе и техничке  делатности | админи-  стративне  и помоћне  услужне  делатности | државна управа и обавезно социјално осигурање |
| **Град Ниш** | **1.569** | **149** | **3.657** | **2.363** | **4.047** |
| ГО Медиjана | 1.441 | 121 | 2.291 | 1.150 | 2.877 |
| ГО Нишка Бања | 2 | 0 | 41 | 12 | 74 |
| ГО Палилула | 13 | 10 | 620 | 852 | 823 |
| ГО Пантелеј | 90 | 14 | 330 | 181 | 182 |
| ГО Црвени Крст | 23 | 4 | 374 | 168 | 92 |

*(наставак табеле)*

|  |  |  |  |  |  |
| --- | --- | --- | --- | --- | --- |
|  | Запослени у правним лицима (привредна друштва, предузећа, задруге,установе и друге организације) и предузетници, лица која самостално обављају делатност и запослени код њих | | | | Регистровани  индивидуални  пољопривре-дници |
| образовање | здравствена и социјална заштита | уметност, забава и рекреација | остале услужне делатности |
| **Град Ниш** | **7.275** | **7.856** | **1.258** | **1.708** | **81** |
| ГО Медиjана | 3.556 | 5.914 | 945 | 1.152 | 7 |
| ГО Нишка Бања | 194 | 457 | 10 | 22 | 6 |
| ГО Палилула | 1.432 | 457 | 134 | 299 | 25 |
| ГО Пантелеј | 702 | 347 | 58 | 160 | 19 |
| ГО Црвени Крст | 1.391 | 680 | 111 | 75 | 24 |

1)*Извор: Републички завод за статистику Републике Србије, Саопштење ЗП20, број 013 од 28.01.2021. ,Запослени у Републици Србији, 2020.*

**Табела: СТРУКТУРА РЕГИСТРОВАНЕ ЗАПОСЛЕНОСТИ ПО СЕКТОРИМА   
ДЕЛАТНОСТИ,   (у %)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Укупно** | Запослени у правним лицима (привредна друштва, предузећа, задруге,  установе и друге организације) и предузетници, лица која самостално  обављају делатност и запослени код њих | | | | | |
| свега | од тога: | | пољопривреда,  шумарство и рибарство | рудар-  ство | прера-  ђивачка индустрија |
| запослени у правним лицима | предузетници, лица која самостално обављају делатност и запослени код њих |
| 2020 | **100,0** | 99,9 | 80,5 | 19,4 | 0,2 | 0,1 | 26,5 |

*(наставак табеле)*

|  |  |  |  |  |  |  |  |
| --- | --- | --- | --- | --- | --- | --- | --- |
|  | Запослени у правним лицима (привредна друштва, предузећа, задруге, установе и друге организације) и предузетници, лица која самостално обављају делатност и запослени код њих | | | | | | |
| снабдевање електри-чном енергијом, гасом и паром | снабдевање водом и управљање отпадним водaмa | грађе-винарство | трговина  на велико и мало  и поправка моторних возила | саобраћај и склади-штење | услуге  смештаја и исхране | инфор-мисање и комуни-кације |
| 2020 | 1,0 | 2,5 | 3,9 | 15,6 | 6,3 | 4,2 | 4,3 |

*(наставак табеле)*

|  |  |  |  |  |  |
| --- | --- | --- | --- | --- | --- |
|  | Запослени у правним лицима (привредна друштва, предузећа, задруге,  установе и друге организације) и предузетници, лица која самостално  обављају делатност и запослени код њих | | | | |
| финансијске  делатности и делатност осигурања | пословање  некретнинама | стручне,  научне, иновационе и техничке  делатности | админи-  стративне  и помоћне  услужне делатности | државна  управа и обавезно социјално осигурање |
| 2020 | 1,9 | 0,2 | 4,3 | 2,8 | 4,8 |

*(наставак табеле)*

|  |  |  |  |  |  |
| --- | --- | --- | --- | --- | --- |
|  | Запослени у правним лицима (привредна друштва, предузећа, задруге,установе и друге организације) и предузетници, лица која самостално обављају делатност и запослени код њих | | | | Регистровани  индивидуални  пољопривре-дници |
| образовање | здравствена и социјална заштита | уметност, забава и рекреација | остале услужне делатности |
| 2020 | 8,6 | 9,3 | 1,5 | 2,0 | 0,1 |

**Табела: НЕЗАПОСЛЕНА ЛИЦА ПО ПОЛУ, РАДНОМ ИСКУСТВУ, СТЕПЕНУ СТРУЧНЕ СПРЕМЕ И ДРЖАВЉАНСТВУ – 2020.1)** *(стање 31.12.)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | Незапослена лица | | | | | | | |
| укупно | од тога:  жене | према постојању претходног радног искуства | | | | пријављене особе  са инвалидитетом | |
| први пут траже запослење | | били у радном односу | |
| свега | од тога:  жене | свега | од тога:  жене | свега | од тога:  жене |
| **Град Ниш** | | **24.691** | **13.550** | **15.450** | **8.452** | **9.241** | **5.098** | **511** | **246** |
|  | I | 4.121 | 2.043 | 2.894 | 1.475 | 1.227 | 568 | 77 | 32 |
|  | II | 154 | 91 | 86 | 54 | 68 | 37 | 8 | 3 |
| Степен | III | 4.881 | 2.261 | 2.624 | 1.180 | 2.257 | 1.081 | 204 | 91 |
| стручне | IV | 9.170 | 5.178 | 5.477 | 3.006 | 3.693 | 2.172 | 146 | 81 |
| спреме | V | 262 | 64 | 138 | 42 | 124 | 22 | 6 | 1 |
|  | VI-1 | 1.086 | 696 | 513 | 324 | 573 | 372 | 23 | 16 |
|  | VI-2 | 702 | 475 | 544 | 358 | 158 | 117 | 7 | 2 |
|  | VII-1 | 4.258 | 2.709 | 3.150 | 2.000 | 1.108 | 709 | 40 | 20 |
|  | VII-2 | 40 | 21 | 16 | 8 | 24 | 13 | - | - |
|  | VIII | 17 | 12 | 8 | 5 | 9 | 7 | - | - |

*(наставак табеле)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Незапослена лица | | | | | | | | | | | |
| укупно | | према држављанству | | | | | | | | према националности | |
| држављанство Републике Србије | | избеглице | | интерно расељена лица | | страни држављани | | од укупног: Роми | |
| свега | од тога:  жене | свега | од тога:  жене | свега | од тога:  жене | свега | од тога:  жене | свега | од тога:  жене |
| **Град Ниш** | **24.691** | | **24.402** | **13.379** | **8** | **3** | **242** | **142** | **39** | **26** | **1.197** | **568** |
|  | I | 4.121 | 4.032 | 1.988 | 3 | 1 | 61 | 36 | 25 | 18 | 960 | 472 |
|  | II | 154 | 154 | 91 | - | - | - | - | - | - | 4 | 1 |
| Степен | III | 4.881 | 4.848 | 2.246 | 2 | - | 28 | 13 | 3 | 2 | 145 | 55 |
| стручне | IV | 9.170 | 9.062 | 5.109 | 1 | 1 | 102 | 65 | 5 | 3 | 65 | 32 |
| спреме | V | 262 | 262 | 64 | - | - | - | - | - | - | 3 | 1 |
|  | VI-1 | 1.086 | 1.069 | 686 | - | - | 16 | 10 | 1 | - | 4 | 1 |
|  | VI-2 | 702 | 697 | 472 | - | - | 4 | 2 | 1 | 1 | 4 | 3 |
|  | VII-1 | 4.258 | 4.223 | 2.692 | 2 | 1 | 31 | 16 | 2 | - | 11 | 3 |
|  | VII-2 | 40 | 40 | 21 | - | - | - | - | - | - | 1 | - |
|  | VIII | 17 | 15 | 10 | - | - | - | - | 2 | 2 | - | - |


1. *Претходни подаци; Извор: Национална служба за запошљавање Републике Србије – Филијала Ниш.*

**Табела: НЕЗАПОСЛЕНА ЛИЦА ПРИЈАВЉЕНА НАЦИОНАЛНОЈ СЛУЖБИ ЗА ЗАПОШЉАВАЊЕ РС, ПРЕМА СТРУЧНОМ ОБРАЗОВАЊУ 1) 2)** *(стање 31.12.)*

|  |  |  |  |  |  |  |
| --- | --- | --- | --- | --- | --- | --- |
|  | Укупно | | Стручно образовање | | | |
| неквалификовани | | полуквалификовани и  ниже образовање | |
| **свега** | од тога:  жене | свега | од тога:  жене | свега | од тога:  жене |
| 2020 | **24.691** | 13.550 | 4.121 | 2.043 | 154 | 91 |

*(наставак табеле)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Стручно образовање | | | | | | | |
| КВ и ВКВ | | средње | | VI-1 и VI-2 | | VII-1, VII-2 и VIII | |
| свега | од тога:  жене | свега | од тога:  жене | свега | од тога:  жене | свега | од тога:  жене |
| 2020 | 5.143 | 2.325 | 9.170 | 5.178 | 1.788 | 1.171 | 4.315 | 2.742 |



1) *Претходни подаци - Извор: Национална служба за запошљавање Републике Србије – Филијала Ниш.*

2) *У  укупан број незапослених лица укључена су лица која први пут траже запослење,*

*као и лица која су била у радном односу.*

**Табела: НЕЗАПОСЛЕНА ЛИЦА ПРИЈАВЉЕНА НАЦИОНАЛНОЈ СЛУЖБИ**

**ЗА ЗАПОШЉАВАЊЕ РС, ПО ПОЛУ И СТАРОСНИМ ГРУПАМА 1) 2) *(стање 31.12.)***


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Укупно | | Године старости | | | | | |
| 15-19 | | 20-24 | | 25-29 | |
| укупно | од тога:  жене | свега | од тога:  жене | свега | од тога:  жене | свега | од тога:  жене |
| 2020 | 24.691 | 13.550 | 597 | 259 | 1.871 | 956 | 2.926 | 1.631 |

*(наставак табеле)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Године старости | | | | | | | |
| 30-34 | | 35-39 | | 40-44 | | 45-49 | |
| свега | од тога:  жене | свега | од тога:  жене | свега | од тога:  жене | свега | од тога:  жене |
| 2020 | 2.688 | 1.571 | 2.808 | 1.645 | 2.726 | 1.545 | 2.519 | 1.429 |

*(наставак табеле)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Године старости | | | | | | | |
| 50-54 | | 55-59 | | 60-64 | | 65 и више  *65 and more* | |
| свега | од тога:  жене | свега | од тога:  жене | свега | од тога:  жене | свега | од тога:  жене |
| 2020 | 2.676 | 1.616 | 3.162 | 1.786 | 2.718 | 1.112 | - | - |



1) *Претходни подаци - Извор: Национална служба за запошљавање Републике Србије – Филијала Ниш.*

2) *У  укупан број незапослених лица укључена су лица која први пут траже запослење, као и лица која су била у радном односу.*

**Табела:  НЕЗАПОСЛЕНА ЛИЦА ПРИЈАВЉЕНА НАЦИОНАЛНОЈ СЛУЖБИ**

**ЗА ЗАПОШЉАВАЊЕ РС, ПО ПОЛУ И ДУЖИНИ ТРАЖЕЊА ПОСЛА1) 2) *( 31.12.)***


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Укупно | | Просечна старост (година) | | Просечна дужина тражења посла (месеци) | | Дужина тражења посла | | | |
| до 3 месеца | | 3 до 6 месеци | |
| укупно | од тога:  жене | укупно | од тога:  жене | укупно | од тога:  жене | укупно | од тога:  жене | укупно | од тога:  жене |
| 2020 | 24.691 | 13.550 | 42,12 | 41,80 | 55,78 | 60,80 | 3.123 | 1.581 | 2.546 | 1.255 |

*(наставак табеле)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Дужина тражења посла | | | | | | | |
| 6 до 9 месеци | | 9 до 12 месеци | | 1 до 2 године | | 2 до 3 године | |
| укупно | од тога:  жене | укупно | од тога:  жене | укупно | од тога:  жене | укупно | од тога:  жене |
| 2020 | 1.655 | 911 | 1.502 | 761 | 3.841 | 2.165 | 2.193 | 1.243 |

*(наставак табеле)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Дужина тражења посла | | | | | | | |
| 3 до 5 година | | 5 до 8 година | | 8 до 10 година | | преко 10 година | |
| укупно | од тога:  жене | укупно | од тога:  жене | укупно | од тога:  жене | укупно | од тога:  жене |
| 2020 | 2.307 | 1.293 | 2.342 | 1.290 | 1.497 | 842 | 3.685 | 2.209 |



1) *Претходни подаци - Извор: Национална служба за запошљавање Републике Србије – Филијала Ниш.*

2) *У  укупан број незапослених лица укључена су лица која први пут траже запослење, као и лица која су била у радном односу.*

Највећи број запослених се бави прерађивачком индустријом, која запошљава нешто више од петине укупног броја тј. 22.413 особа или 26,5%. Доминантно је и учешће трговине на велико и мало и поправке моторних возила чиме се бави 13.182 људи или 15,6 %. Затим следе саобраћај и складиштење (6,3%); стручне, научне, иновационе и техничке делатности, као и информисање и комуникације са по 4,3%, потом услуге исхране и смештаја са 4,2%; грађевинарство са 3,9% у структури запослених.

С друге стране, у следеће три области, здравствена и социјална заштита, образовање и државна управа ради: 7 856, односно 7275 и 4047 људи, укупно 19.178 особа, што чини скоро четвртину запослених (23%).

Највећи међугодишњи раст запослености бележи сектор информисања и комуникација за чак 17,4% или 535 лица. Такође, прерађивачка индустраија бележи константан раст од 2015.године захваљујући реализацији директних страних инвестиција и остварује међугодишњи раст 6,4% (за 1341 радника). Следи сектор здравствене и социјалне заштите са растом од 4,2 % (314 лица). Веће смањење запослености регистровано је у сектору трговине на велико и мало и поправке моторних возила од 2,9 % или за 395 лица.

Број незапослених лица која активно траже посао на евиденцији Националне службе за запошљавање Републике Србије за територију града Ниша крајем 2020. године износи  24 691 лице што је, након периода константног пада (2015.година – 32 106 незапослених) благи пораст у односу на исти период 2019. када је на евиденцији Националне службе за запошљавање било 23.383 лица, односно пораст за 1 308 лица. У структури незапослених (активних) лица на евиденцији НСЗ на подручју Града  13 550 чине жене.

Према степену образовања (стање 31.12.2020. године), укупан број лица без квалификација и нискоквалификованих (I и II степен) износи 4 275 лица, КВ и ВКВ квалификацију има 5 143 лица, а 15.272 су стручна лица (од III-VIII ССС). Највеће је учешће лица са средњим нивоом образовања  (III и IV степен) – 9 170, док је учешће лица са вишим и високим образовањем (V-VIII степен) износи 6.103.

У односу на трајање незапослености, дуже од 12 месеци - дугорочна незапосленост, посао тражи 15 685 лица (стање 31.12.2020. године).

Велико учешће у регистрованој незапослености у граду Нишу на дан 31.12.2020. године,  посматрано према годинама старости, имају лица старија од 50 година – 8 556 лица, као и млађа незапослена лица до 30 година старости – 5.394 лица.

## Образовни потенцијали

Квалитет интелектуалног капацитета у Нишу базиран је на систему едукације који даје високо образоване људе у готово свим областима и посебно високо едуковани кадар у области техничких наука и компјутерских технологија. Међу 19 средњих школа, постоји и 5 техничких (електроника, ИТ и машинство), производња хране, економска и трговачка школа. За последњих 10 година око 3 000 ученика завршило је основну школу и 4 000 вишу.

Од оснивања Универитета у Нишу, пре више од пола века, до данас је:

Дипломирало студената 73312

Мастер студије је завршило 7429

Магистарске студије је завршило 2607

Докторске студије је завршило 2207

Универзитет у Нишу укључен је у јединствени европски образовни простор у складу са највишим стандардима квалитета образовног, научноистраживачког и стручног рада и може се поредити са страним високошколским установама највишег ранга.

До данашњих дана Универзитет у Нишу је израстао у зрелу, складно развијену академску заједницу у чијем саставу ради тринаест факултета и то: Грађевинско – архитектонски факултет, Економски факултет, Електронски факултет, Машински факултет, Медицинкси факултет, Учитељски факултет у Врању, Правни факултет, Природно математички факултет, Технолошки факултет, Факултет уметности , Факултет заштите на раду, Факутлет спорта и физичког васпитања и Филозофски факултет.

Универзитет са 13 факултета у свом саставу, представља јаку интелектуалну основу за развој и успостављање партнерског односа са значајним привредним субјектима И локалном самоуправом, али и међународним институцијама. На свим факултетима Универзитета у Нишу обавља се научноистраживачки рад у области основних, примењених и развојних истраживања, а сви факултети Универзитета су организатори бројних научних скупова на националном нивоу и скупова са међународним учешћем. Универзитет у Нишу, преко факултета или директно, остварује билатералну И мултилатералну сарадњу са многим научним и образовним институцијама и асоцијацијама у земљи и иностранству.

## Квалитет живота

Један од најстаријих градова на Балкану и Европи, Ниш је последњих година све чешћа дестинација страним и домаћим туристима који желе да уживају у свим лепотама које град пружа. Модеран и европски с једне, и град дуге и богате историје и традиције, с друге стране, Ниш има шта да понуди свима онима који у њега сврате, али и онима којима је он место живота и рада. Родни град римског цара, заштитника хришћанства, великог државника и ратника, Константина Великог, Ниш заузима значајно место у светској историји и с поносом носи ознаку „Велико место светске историје“. Нишка Тврђава, један од најпрепознатљивијих симобола града на Нишави, представља културно добро од великог значаја и један је од најстаријих и највреднијих споменика Града Ниша. Јединствени споменик светских размера-Ћеле Кула, незаобилазна је дестинација свакога ко жели да боље упозна Ниш. Свако ко види кулу направљену од лобања палих српских чегарских ратника не може да остане равнодушан. Медијана, Бубањ, логор „12.Фебруар“, сведоци су историје овога града, и налазе се у саставу Народног музеја који данас у својим фондовима има око 40 000 музејских предмета, две спомен збирке и библиотеку са преко 10 000 књига. Ниш је и један од првих градова који је ушао у историју српског позоришта Народно позориште, основано је давне 1887.године а Позориште лутака Ниш, које је отпочело са радом давне 1958.године, једино је нишко професионално луткарско позориште. Галерија савремене ликовне уметности, установа културе од национално значаја, је упериоду постојања од 40 година имала близу 1200 изложби, и успешно чува богато уметничко благо Ниша и промовише модерна струјања у ликовном стваралаштву.

Не мање важни су и бројни фестивали који у току летњих месеци испуне живот града: Фестивал глумачких остварења-Филмски сусрети, основан 1966.године, један је од најстаријих филмских фестивала у региону; Нишвил, међународни џез фестивал и манифестација од националног значаја, 25 година окупља љубитеље џеза из целог света; Интернационалне хорске свечаности, Нисомниа, Ликовна колонија Сићево. Ниш је право мести и за оне, жељне авантуре, па тако могу да уживају у рафтингу на Нишави, или панорамском лету параглајдером, да пуцају на стрелишту у Малчи и др. Природа је граду подарила све, а Нишлије су то искористиле на најбољи могући начин и прилагодили уживањима у прелепим пределима и нетакнутој природи. Нишка Бања, туристичко место са лековитим изворима топле воде саставни је део Ниша, Церјанска пећина надомак града, Сићевачка и Јелашничка клисура, Каменички вис, Чегар, само су неке од дестинација које употпуњују туристичку понуду, али и квалитет живота у Нишу. Надомак Ниша је и скијашки центар Стара планина, удаљен свега 80 км.

# КАПИТАЛНЕ ИНВЕСТИЦИЈЕ

План капиталних инвестиција представља неопходност, потребу и развојни приоритет сваког града. Он је истовремено инструмент за реализацију опредељења града да, у складу са дефинисаним надлежностима и могућностима, буде активан чинилац унапређења у свим горе наведеним областима.

Град Ниш по први пут доноси План капиталних инвестиција, документ који конкретизује планове дате у најзначајнијем седмогодишњем стратешком документу који је усвојила СГ Ниша-Плану развоја града Ниша за период 2021-2027.година.

Бенефити реализације Планa капиталних инвестиција Града Ниша за период од 2021. до 2024. године, где су представљени пројекти на којима Град Ниш тренутно ради или ће бити носилац реализације у наредном периоду, огледају се у снажним ефектима унапређења поменутих области и препознавању спремности Града Ниша као јединице локалне самоуправе да буде „стожер“ када су у питању овакве инвестиције које ће донети просперитет на дужи временски период.

## 2.1. План капиталних инвестиција Града Ниша за период од 2021. до 2024. године

План капиталних инвестиција Града Ниша за период од 2021.до 2024.године садржи преглед свих пројеката на којима се ради и чија се реализација припрема за наредни, планом предвиђенби период. Садржи табеларно дате пројекте, разврстане кроз следеће области:

* Култура и туризам;
* Спорт;
* Образовање;
* Социјално становање;
* Саобраћајна инфраструктура;
* Комунална инфраструктура;
* Заштита животне средине;
* Социјална заштита;
* Верски објакти;
* Остални пројекти.

У наставку је дат табеларни приказ свих пројеката са финансијским планом за 2021.годину, за пројекте за чију реализацију су предвиђена средства Одлуком о буџету за 2021.

|  |  |  |  |  |  |
| --- | --- | --- | --- | --- | --- |
| **План капиталних инвестиција за период од 2021. до 2024. године - по категоријама** | | | | |  |
| РБ | Предузеће - установа | Назив пројекта | Категорија пројекта | Статус пројекта | Финансијски план за 2021. - средства из буџета Града Ниша |
| КУЛТУРА И ТУРИЗАМ | | | | |  |
| 1. | Историјски архив Ниш | Санација и реконструкција зграде Историјског архива, са увођењем централног грејања. | Култура | У поступку разраде |  |
| 2 | Историјски архив Ниш | Санација новог простора за депо - зграда Градине у Тврђави | Култура | Постоји пројектна документација |  |
| 3. | Историјски архив Ниш | Пренамена и реконструкција Барутане у Тврђави за депо Историјскох архива | Култура | У поступку разраде |  |
| 4. | Галерија савремене ликовне уметности Ниш | Санација и реконструкција објекта Ликовна колонија у селу Сићево | Култура | Реализација пројекта у току. |  |
| 5. | Галерија савремене ликовне уметности Ниш | Израдња зграда у којој ће бити смештен Музеја савремене уметности (са депоима, конзерваторском радионицом, излагачким простором и формирање сталне поставке) и Народни музеј у Нушу | Култура | Идејно решење израђено. |  |
| 6. | Позориште лутака Ниш | Санација објекта Позоришта лутака у Нишу | Култура | Израда техничке документације у току. |  |
| 7. | Завод за заштиту споменика културе Ниш | Рестаурација Византијске гробнице - Базилике са мартиријумом и уређење простора око ње | Култура и туризам | Други статус пројекта |  |
| 8. | НАРОДНИ МУЗЕЈ НИШ | Израдња зграда у којој ће бити смештен Народни музеј у Нушу и Музеја савремене уметности (са депоима, конзерваторском радионицом, излагачким простором и формирање сталне поставке) | Култура и туризам | Идејно решење израђено. |  |
| 9. | НАРОДНИ МУЗЕЈ НИШ | Изградња археолошког центра на МЕДИЈАНИ | Култура и туризам | У току је израда идејног пројекта. (2022.-2023.) |  |
| 10. | НАРОДНИ МУЗЕЈ НИШ | Измештање трафо станице са измештањем свих надземних електро и телефонских водова, као и постављање спољне расвете на археолошком налазишту МЕДИЈАНА | Култура и туризам | Сагеледано у урбанистичком пројекту. (2022.-2024.) |  |
| 11. | НАРОДНИ МУЗЕЈ НИШ | Постављање пешачких баријера са контролом, као и уградња видео надзора на археолошком налазишту МЕДИЈАНА, ЛОГОРУ, и у ГАЛЕРИЈИ СИНАГОГА (умрежавање свих објеката у интегрисани систем) | Култура и туризам | У поступку разраде |  |
| 12. | НАРОДНИ МУЗЕЈ НИШ | Санација и идеална реконструкција објеката меморијалног комплекса "ЛОГОР 12. ФЕБРУАР" | Култура и туризам | Израђен идејни пројекат. |  |
| 13. | НАРОДНИ МУЗЕЈ НИШ | Санација споменика ЋЕЛЕ КУЛА и адаптација инфо пункта | Култура и туризам | У поступку разраде |  |
| 14. | НАРОДНИ МУЗЕЈ НИШ | Адаптација санитарног чвора у згради музеја у улици Николе Пашића | Култура и туризам | У поступку разраде |  |
| 15. | Народно позориште Ниш | Санације зграде Народног позоришта (санација дела крова, велике сале, побиљшање енергетске ефикасности објекта, санација дотрајалих инсталација) | Култура | Израда техничке документације у току. |  |
| 16. | Канцеларија за локални економски развој | Уређење и ревитализација Нишке тврђаве – фаза I | Туризам | Радови су у завршној фази. Следи технички преглед изведених радова и прибављена употребна дозвола. | 100.000,00 |
| 17. | Канцеларија за локални економски развој | „Виртуозна презентација вишеслојног културног идентитета модерног Ниша“ (Позориште лутака, Археолошка истраживања Константинових терми на археолошком налазишту Медијана, санација зграде музеја на археолошком налазишту Медијана, Туристичка презентација археолошког налазишта Медијана) ГРАДОВИ У ФОКУСУ 2018. | Култура | Реализација пројекта у току. | 45.442.000,00 |
| 18. | Канцеларија за локални економски развој | Изградња и реконструкција терми „Кулиште“ у Нишкој Бањи | Култура | Реализација пројекта у току. | 2.000.000,00 |
| 19. | Канцеларија за локални економски развој | Израда пројекта за извођење радова за мултифункционални Експо центар у Нишу | Туризам | Реализација пројекта у току. | 6.030.000,00 |
| 20. | Канцеларија за локални економски развој | Побољшавање туристичке понуде специјалног интереса у Нишу (партерно уређење улаза у Церјанску пећину, постављање надстрешница на полетиштима за параглајдинг) | Туризам | Реализација пројекта у току. | 9.000.000,00 |
| 21. | Канцеларија за локални економски развој | Изградња Аква парка | Туризам | Реализација пројекта у току. | 121.150.000,00 |
| 22. | Канцеларија за локални економски развој | Израда спољне хидрантске мреже и система противпожарне заштите на археолошком налазишту Медијана | Туризам | Израда техничке документације у току. | 100.000,00 |
| 23. | Канцеларија за локални економски развој | Изградња Мале сцене | Култура | Реализација пројекта у току. |  |
| 24. | Канцеларија за локални економски развој | Изградња Трга краља Милана | Култура | Реализација пројекта у току. | 260.000.000,00 |
| 25 | Нишки симфонијски оркестар | Реконструкција и доградња зграде Симфонијског оркестра у Нишу са партерним уређењем | Култура | У поступку разраде |  |
| 26. | Народна библиотека „Стеван Сремац“ | Реконструкција и изградња зграде Библиотеке у Јеронимовој улуци | Култура | Израда техничке документације у току. |  |
| СПОРТ | | | | |  |
| 27. | Спортски центар "ЧАИР" Ниш | Главни пројекат санације и реконструкције СЦ "Чаир", трећа фаза | Спорт | Пројектна документација је урађена ( 1. и 2. фаза изведене), потребна је 3. завршна фаза |  |
| 28. | Спортски центар "ЧАИР" Ниш | Покривање отвореног олимпијског базена склопивим балоном и израда пројекта за коришћења соларне енергије за потребе СЦ "Чаир" | Спорт | У поступку разраде |  |
| 29. | Канцеларија за локални економски развој | Стадион „Чаир“ | Спорт | Израђена техничка документација |  |
| ОБРАЗОВАЊЕ | | | | |  |
| 30. | ЈПУ "Пчелица" Ниш | Радови на вртићу Лептирић, доградња дела објекта | Образовање | Постоји комплетна техничка документација ИДП и Решење о одобрењу за извођење радова |  |
| 31. | ЈПУ "Пчелица" Ниш | Радови на вртићу Цврчак, замена крова и столарије, због потребе повећања енергетске ефикасности објекта | Образовање | У поступку разраде |  |
| 32. | ЈПУ "Пчелица" Ниш | Радови на вртићу Пепељуга, замена крова и унутрашње инсталације | Образовање | У поступку разраде |  |
| 33. | Канцеларија за локални економски развој | Санација, реконструкција  и унапређење енергетске ефикасности О.Ш. „Вожд Карађорђе“ у Нишу | Образовање | Прибављено је одобрење за извођење радова и очекује се реализација. |  |
| 34. | Канцеларија за локални економски развој | Адаптација, санација и унапређење енергетске ефикасности Гимназије  „Светозар Марковић“ у Нишу | Образовање | Усаглашавање техничке документације је у завршној фази и очекује се реализација. |  |
| 35. | Канцеларија за локални економски развој | Наставак реконструкције и доградње ОШ "Мирослав Антић" | Образовање | Прибављање употребне дозволе. | 2.000.000,00 |
| 36. | Канцеларија за локални економски развој | Санација, реконструкција и адаптација објекта Месна заједница „Божидар Аџија“, у циљу адаптирања постојећег објекта у вртић. | Образовање | У току је израда техничке документације |  |
| 37. | Канцеларија за локални економски развој | Енергетска санација објекта Основне школе „Стефан Немања“ | Образовање | Реализација пројекта у току. |  |
| 38. | Канцеларија за локални економски развој | Cанација  и унапређење енергетске ефикасности објекта Грађевинско- техничке школе „Неимар“ у Нишу | Образовање | Реализација пројекта у току. |  |
| 39. | Канцеларија за локални економски развој | Cанација и унапређење енергетске ефикасности објекта вртића „Лептирић“ у Нишу | Образовање | Прибављено је Решење за одобрење за извођење радова. |  |
| 40. | Канцеларија за локални економски развој | Изградња кампуса два факултета Универзитета у Нишу-Факултета спорта и физичког васпитања и Природно - математичког факултета | Образовање | У поступку разраде |  |
| 41 | Канцеларија за локални економски развој | Изградња вртића - предшколске установе у ГО Пантелеј | Образовање | У фази је припрема техничке документације. |  |
| 42. | Канцеларија за локални економски развој | Изградња вртића - предшколске установе у Новом селу | Образовање | Реализација пројекта у току. | 26.568.208,00 |
| 43. | Канцеларија за локални економски развој | Изградња вртића - предшколске установе у Брзом броду | Образовање | Реализација пројекта у току. | 20.000.000,00 |
| СОЦИЈАЛНО СТАНОВАЊЕ | | | | |  |
| 44. | ЈП "Градска стамбена агенција" Ниш | Вишепородични стамбени објекат - социјално становање, ул. Мајаковског бб, L-7, L-8, L-9 у Нишу | Социјално становање | Технички преглед објекта, употребна дозвола, конкурс за издавање и продају станова, потписивање уговора са закупцима и купцима и усељење објеката |  |
| 45. | ЈП "Градска стамбена агенција" Ниш | Вишепородични стамбени објекат - социјално становање,  ул. Петра Аранђеловића бб у Нишу, са опремањем локације комуналном инфраструктуром | Социјално становање | Плански документ (ПГР, УП), идејно решење и главни пројекат (ПГД, ПЗИ), локацијски услови и грађевинске дозволе, изградња објеката, технички преглед објекта, употребна дозвола, конкурс за издавање и продају станова, потписивање уговора са закупцима и купцима и усељење објеката |  |
| 46. | Канцеларија за локални економски развој | Изградња станова за припаднике служби безбедности на локацији „Ардија“ у Нишу са претходним опрамењем локације | Социјално становање | Реализација пројекта у току. | 35.253.315,00 |
| 47. | Канцеларија за локални економски развој | Изградња станова за припаднике служби безбедности на локацији „Стеван Синђелић“ у Нишу са претходним опрамењем локације | Социјално становање | Реализација пројекта у току. |  |
| 48. | Канцеларија за локални економски развој | Пројекат „Техничка помоћ за унапређење животних и стамбених услова ромске популације у неформалним насељима“ | Социјално становање | Реализација пројекта у току. |  |
| 49. | Канцеларија за локални економски развој | Уређење прихватилишта за стара и одрасле лица | Социјално становање | Реализација пројекта у току. |  |
| 50. | Канцеларија за локални економски развој | Уређење свратишта за децу улице | Социјално становање | Реализација пројекта у току. |  |
| САОБРАЋАЈНА ИНФРАСТРУКТУРА | | | | |  |
| 51. | ЈКП Паркинг сервис Ниш | Изградња подземне паркинг гараже на Тргу Павла Стојковића | Саобраћајна инфраструктура | У поступку разраде |  |
| 52. | ЈКП Паркинг сервис Ниш | Изградња гараже у близини парка Светог Саве | Саобраћајна инфраструктура | У поступку разраде |  |
| 53. | ЈКП Паркинг сервис Ниш | Постављање монтажно - демонтажне гараже на локацији коју определи Град | Саобраћајна инфраструктура | У поступку разраде |  |
| 54. | ЈКП Паркинг сервис Ниш | Изградња паркинга за теретна возила и перона за полазак туристичких аутобуса на простору садашње Кванташке пијаце на Булевару Св. Цара Константина | Саобраћајна инфраструктура | У поступку разраде |  |
| 55. | ЈКП Паркинг сервис Ниш | Уређење блоковских паркиралишта | Саобраћајна инфраструктура | У поступку разраде |  |
| 56. | ЈП Дирекција за изградњу Града Ниша | Изградња коловоза и тротоара по програму управљача пута | Саобраћајна  инфраструктура | Решења  о грађевинским дозволама | 328.900.000,00 |
| КОМУНАЛНА ИНФРАСТРУКТУРА | | | | |  |
| 57. | ЈКП за водовод и канализацију ''Наиссус'' Ниш | Реконструкција фабрике воде Медијана | Комунална инфраструктура | Пројекат делимично обрађан кроз израду техничке документације на различитим нивоима |  |
| 58. | ЈКП за водовод и канализацију ''Наиссус'' Ниш | Изградња везног цевовода на изворишту Медијана | Комунална инфраструктура | Техничка документација у изради |  |
| 59. | ЈКП за водовод и канализацију ''Наиссус'' Ниш | Формирање II висинске зоне водоснабдевања северозападног дела града | Комунална инфраструктура | У току је припрема техничког решења |  |
| 60. | ЈКП за водовод и канализацију ''Наиссус'' Ниш | Измештање и реконструкција магистралног цевовода II висинске зоне југ | Комунална инфраструктура | Постоји техничка документација за приоритетну деоницу, остало на нивоу идеје. |  |
| 61. | ЈКП за водовод и канализацију ''Наиссус'' Ниш | Реконструкција објеката водоснабдевања на систему Љуберађа-Ниш | Комунална инфраструктура | Пројекат делимично обрађан кроз израду техничке документације на различитим нивоима |  |
| 62. | ЈКП за водовод и канализацију ''Наиссус'' Ниш | Реконструкција делова градске дистрибутивне мреже | Комунална инфраструктура | Други статус пројекта |  |
| 63. | ЈКП за водовод и канализацију ''Наиссус'' Ниш и Канцеларија за локални економски развој | Сакупљање и прерада отпадних вода у Граду Нишу –недостајућа инфраструктура ППОВ Цигански кључ | Комунална инфраструктура | Реализација пројекта у току. | 15.000.000,00 |
| 64. | ЈКП Тржница Ниш | Изградња надстрешнице на пијаци "Криве ливаде" | Комунална инфраструктура | Прибављено решење о грађевинској дозволи |  |
| 65. | ЈКП Тржница Ниш | Изградња пијаце "Пантелеј" | Комунална инфраструктура | Урађено Идејно решење ради добијања локацијских услова |  |
| 66. | ЈКП Тржница Ниш | Надоградња пијаце Тржни центар "Бубањ", друга фаза | Комунална инфраструктура | У поступку разраде |  |
| 67. | ЈКП Тржница Ниш | Изградња надстрешнице на пијаци "Ћеле Кула" | Комунална инфраструктура | У поступку разраде |  |
| 68. | ЈКП Тржница Ниш | Санација мокрих чворова на пијацама - Тврђава, Булевар немањића, Палилула, Ћеле Кула | Комунална инфраструктура | У поступку разраде |  |
| 69. | ЈКП "Медијана" Ниш | Развој и пројектовање система примарне селекције отпада у граду (укључивање градских општина: Пантелеј, Нишка Бања и Црвени крст), изградња сакупљачких станица и рециклажних центара. | Комунална инфраструктура | У поступку разраде |  |
| 70. | ЈКП "Медијана" Ниш | Типизација посуда за одлагање комуналног отпада на нивоу града | Комунална инфраструктура | У поступку разраде |  |
| 71. | ЈКП "Медијана" Ниш | Обезбеђење услова за прихватљиво одлагање неопасног отпада, до изградње Регионалног центра за третман отпада. | Комунална инфраструктура | Реализација пројекта у току. |  |
| 72. | ЈКП "Медијана" Ниш | Збрињавање анималног отпада на Законом прописани начин. | Комунална инфраструктура | У поступку разраде |  |
| 73. | ЈКП "Медијана" Ниш | Дефинисање локације за трајно прихватилише за псе, измештање привременог прихватилишта и затварање сточне јаме, у складу са ПДР-ом депоније Бубањ. | Комунална инфраструктура | У поступку разраде |  |
| 74. | ЈКП "Медијана" Ниш | Развој система за управљање био-деградабилним отпадом. | Комунална инфраструктура | У поступку разраде |  |
| 75. | ЈКП "Медијана" Ниш | Унапређење расадничке производење; реконструкција и адаптација стакленика у башти-расаднику код КПД са изградњом водоводне, канализационе и електро мреже. | Комунална инфраструктура | Реализација пројекта у току. |  |
| 76. | Канцеларија за локални економски развој | Реконструкција водосистема Кнежица-Ћурлина-Перутина-Белотинац | Комунална инфраструктура | Израђен део техничке документације и прибављене потрбене дозволе за извођење радова. | 200.000,00 |
| 77. | Канцеларија за локални економски развој | Изградња гасног генератора топлоте за потребе грејања основне школе „Др Зоран Ђинђић“ , балон сале и обданишта у Брзом Броду | Комунална инфраструктура | Реализација пројекта у току. |  |
| 78. | Канцеларија за локални економски развој | Израда техничке документације на адаптацији котларнице и изградњи гасне инсталације за природни гас и извођење радова у Основној школи „Др Зоран Ђинђић“  у Брзом Броду | Комунална инфраструктура | Реализација пројекта у току. |  |
| 79. | Канцеларија за локални економски развој | Изградња мреже по програму уређења грађевинског земљишта и одржавања комуналне инфраструктуре | Комунална инфраструктура | Реализација пројекта у току. | 208.000.000,00 |
| 80. | Канцеларија за локални економски развој | Формирање Кванташке пијаце на локацији код Новог Села | Комунална инфраструктура | У фази је припрема документације. |  |
| 81. | Канцеларија за локални економски развој | Опремање локације " Xingyu" - I фаза | Комунална инфраструктура | У току је прибављање употребне дозволе |  |
| 82. | Канцеларија за локални економски развој | Опремање радне зоне "Доње Међурово" | Комунална инфраструктура | У току је израда техничке документације |  |
| 83. | Канцеларија за локални економски развој | Унапређење зоохигијене у Нишавском округу | Комунална инфраструктура | Реализација пројекта у току. |  |
| 84. | ЈКП "Градска топлана" Ниш | Изградња котларнице на био масу Криви Вир -10МW | Комунална инфраструктура | Одлука Скупштине Града Ниша |  |
| 85. | ЈКП "Градска топлана" Ниш | Изградња котларнице на био масу О.Ш."Мика Антић" - 1МW | Комунална инфраструктура | Одлука Скупштине Града Ниша |  |
| 86. | ЈКП "Градска топлана" Ниш | Изградња котларнице на био масу "ПМФ" - 2МW | Комунална инфраструктура | Одлука Скупштине Града Ниша |  |
| 87. | ЈКП "Градска топлана" Ниш | Студија изводљивости изградње когенерационе електране на био масу 250МWе+150МWт | Комунална инфраструктура | У поступку разраде |  |
| 88. | ЈКП "Градска топлана" Ниш | Замена топловодне мреже око 5км из Програма КфW-5 | Комунална инфраструктура | Пројекти за извођење |  |
| 89. | ЈКП "Градска топлана" Ниш | Надоградња и замена горионика на котловима на Топлани "Криви Вир" из Програма КфW-5 | Комунална инфраструктура | Идејни пројекат |  |
| 90. | ЈКП "Градска топлана" Ниш | Конврзија рада система котларнице "Књажевачка" за рад на гас из Програма КфW-5 | Комунална инфраструктура | Подлоге за пројекат |  |
| 91. | ЈКП "Градска топлана" Ниш | Нови топлотни извор и дистрибутивна мрежа - "Ардија" | Комунална инфраструктура | У поступку разраде |  |
| 92. | ЈКП "Градска топлана" Ниш | Нови топлотни извор и дистрибутивна мрежа - "Сомборска исток" | Комунална инфраструктура | Идејно решење |  |
| 93. | ЈКП "Градска топлана" Ниш | Тригенеративна постројења | Комунална инфраструктура | На нивоу идеје |  |
| 94. | ЈКП "Градска топлана" Ниш и Канцеларија за локални економски развој | Изградња додатних капацитета топловодне мреже:  Улица Зетска- Улица Великотрнавска- Улица Војислава Илића | Комунална инфраструктура | Идејна решења, Идејни пројекти |  |
| 95. | ЈКП "Градска топлана" Ниш и Канцеларија за локални економски развој | Изградња прикључака градских објеката на топловодну мрежу: - КЛЕР - Медицински факултет - АТД - Правно економски факултет | Комунална инфраструктура | Пројекти за извођење | 20.000.000,00 |
| 96. | ЈКП "Градска топлана" Ниш | Раздвајање великих заједничких подстаница на подстанице појединачних објеката | Комунална инфраструктура | Идејни пројекти, Пројекти за извођење |  |
| 97. | ЈКП "Градска топлана" Ниш | ТЕОСДГ | Комунална инфраструктура | Пројекат за извођење |  |
| 98. | ЈКП "Градска топлана" Ниш | Енергетска ефикасност у зградарству | Комунална инфраструктура | У поступку разраде |  |
| 99. | ЈКП "Градска топлана" Ниш | Конверзија котларница са мазута на природни гас и реконструкција енергетски неефикасних котларница | Комунална инфраструктура | Предлог Пројекта за ЈПП |  |
| 100. | ЈКП "Градска топлана" Ниш | Студија изводљивости грејања 2/3 конзума града Ниша који не покрива Топлана са аспекта енергетских уштеда, коришћења одрживих извора енергије и заштите животне средине | Комунална инфраструктура | У поступку разраде |  |
| 101. | ЈКП "Градска топлана" Ниш | Изградња гасне електране (ЦХП систем) снаге 450МWе+ 150МWт | Комунална инфраструктура | Студија изводљивости |  |
| 102. | ЈКП "Градска топлана" Ниш | Мониторинг емисије загађујућих супстанци и енергетских постројења Топлане са проценом утицаја на квалитет ваздуха | Комунална инфраструктура | Пројекат за извођење |  |
| 103. | ЈКП "Градска топлана" Ниш | Коришћење хидро геотермалне енергије. Израда истражне бушотине до дубине 1200м | Комунална инфраструктура | Пројекат за извођење |  |
| 104. | ЈКП "Градска топлана" Ниш | Студија развоја грејања Града Ниша до 2025.год. са аспекта енергетских уштеда, коришћења одрживих извора енергије и заштите животне средине | Комунална инфраструктура | У поступку разраде |  |
| 105. | ЈКП "Градска топлана" Ниш | Израда инвестиционих пројеката по методи Светске банке из области енергетике за привлачење страних инвестиција | Комунална инфраструктура | У поступку разраде |  |
| 106. | ЈКП "Градска топлана" Ниш | Студија изводљивости за промену начина загревања/хлађења потрошне (санитарне) топле воде у домаћинставима | Комунална инфраструктура | У поступку разраде |  |
| 107. | ЈКП "Градска топлана" Ниш | Студија оправданости инвестиција централног грејања великих стамбених зграда у Нишу: - са топлотном пумпом - на природни гас - на течне нафтне деривате - на електричну енергију - на биомасу | Комунална инфраструктура | У поступку разраде |  |
| ЗАШТИТА ЖИВОТНЕ СРЕДИНЕ | | | | |  |
| 108. | ЈКП "Медијана" Ниш | Искоришћење депонијског гаса из тла депоније Бубањ | Заштита животне средине | Израђена анализа искоришћености депонијског гаса за поље С4 |  |
| 109. | ЈКП "Медијана" Ниш | Уградња система за потрошњу метана као погонског горива у комуналним возилима | Заштита животне средине | У поступку разраде |  |
| 110. | Канцеларија за локални економски развој | Изградња Ботаничке баште у Нишкој Бањи | Заштита животне средине | Изтада техничке документације. |  |
| 111. | Канцеларија за локални економски развој | Пројекат смањења загађења ваздуха пореклом из индивидуалних извора у 2021. години | Заштита животне средине | Јавни конкурс |  |
| СОЦИЈАЛНА ЗАШТИТА | | | | |  |
| 112. | Канцеларија за локални економски развој | Пројекат реконструкције и надградње објекта социјалне заштите “Душко Радовић” и управе Градске општине Пантелеј | Социјална заштита | Реализација пројекта у току. |  |
| 113. | Канцеларија за локални економски развој | Cанација, реконструкција  и унапређење енергетске ефикасности објеката и партерног уређења дворишта Завода за васпитање омладине | Социјална заштита | Одобрен пројектни задатак од старне Канцеларије за управљање јавним улагањима. |  |
| ВЕРСКИ ОБЈЕКТИ | | | | |  |
| 114. | Канцеларија за локални економски развој | Изградња црква Св. Василије Острошки | Верски објекти | Реализација пројекта у току. | 40.000.000,00 |
| 115. | Канцеларија за локални економски развој | Палионица свећа за храм Св. Цара Константина и Царице Јелене | Верски објекти | Реализација пројекта у току. |  |
| ОСТАЛИ ПРОЈЕКТИ | | | | |  |
| 116. | ЈКП "Медијана" Ниш | Усклађивање возног парка предузећа са; уградња катализатора на возилимa | Остали пројекти | У поступку разраде |  |
| 117. | ЈКП "Медијана" Ниш | Формирање истурених пунктова (одељења) у граду за раднике и опрему у циљу ефикаснијег обављања комуналних делатности предузећа. | Остали пројекти | У поступку разраде |  |
| 118. | Канцеларија за локални економски развој | Српско-Корејски информатички приступни центар-СКИП центар Ниш | Остали пројекти | Прединвестициона фаза |  |
| 119. | Канцеларија за локални економски развој | Успостваљање јединиственог управног места - адаптација простора за рад градског услужног центра | Остали пројекти | Реализација пројекта у току. |  |